Ηρακλής Θεσσαλονίκης (καλαθοσφαίριση γυναικών)

Ο Γυμναστικός Σύλλογος Θεσσαλονίκης «ο Ηρακλής» είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 29 Νοεμβρίου 1908 και αποτελεί ένα από τα αρχαιότερα εν ενεργεία αθλητικά σωματεία στην Ελλάδα.

Αντλεί το όνομα του από τον Ηρακλή, ημίθεο και ήρωα της ελληνικής μυθολογίας. Στο λογότυπο του απεικονίζεται ο ημίθεος Ηρακλής. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

Αποτελεί τον παλαιότερο εν ενεργεία αθλητικό σύλλογο της Θεσσαλονίκης και της Μακεδονίας, και θεωρείται ως η ομάδα των συντηρητικών παλαιών Θεσσαλονικέων. Τα προσωνύμια που τον ακολουθούν είναι «Γηραιός» και «Ημίθεος».

Το γυναικείο τμήμα καλαθοσφαίρισης του Γ.Σ. Ηρακλής Θεσσαλονίκης αποτελεί την πρώτη ομάδα που κατέκτησε το Πρωτάθλημα Ελλάδας και την πρώτη ελληνική ομάδα που συμμετείχε σε ευρωπαϊκή διοργάνωση. Καλλιεργεί τμήματα τόσο ενηλίκων όσο και νεαρότερων ηλικιακά καλαθοσφαιριστριών. Χρησιμοποιεί ως αγωνιστική έδρα το ιδιόκτητο Ιβανώφειο Κλειστό Γυμναστήριο το οποίο έχει χωρητικότητα 2.400 θέσεων.

Από την αγωνιστική περίοδο 2025–2026 το γυναικείο τμήμα καλαθοσφαίρισης αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας, διαθέτοντας το νομικό πρόσωπο του αθλητικού σωματείου, με την επωνυμία Νέος Γυμναστικός Σύλλογος Θεσσαλονίκης «Ηρακλής» 1908.

 Ιστορία 
 Γ.Σ. Ηρακλής Θεσσαλονίκης – Τμήμα Καλαθοσφαίρισης Γυναικών (1926–2022) 
Το τμήμα καλαθοσφαίρισης γυναικών του Γ.Σ. Ηρακλής Θεσσαλονίκης ιδρύθηκε το 1926, αλλά η σύγχρονη ιστορία του ξεκινάει από το 1967. Ο Γ.Σ. Ηρακλής Θεσσαλονίκης αποτέλεσε την πρώτη ομάδα που κατά την αγωνιστική περίοδο 1967–1968 κατέκτησε Πανελλήνιο Πρωτάθλημα 1967–1968. Στον διαγωνισμό συμμετείχαν 2 ομάδες της Αθήνας και 2 ομάδες της Θεσσαλονίκης, με τον “Γηραιό” να σηκώνει τελικά το τρόπαιο.

Η δυναμική της ομάδας κατά τη δεκαετία του 1970 αποδεικνύεται από το γεγονός ότι ο σύλλογος κατέκτησε δύο ακόμη τρόπαια και συγκεκριμένα κατά τις περιόδους 1970–1971 και 1971–1972. Οι κορυφαίες αθλήτριες της δεκαετίας του 1970 ήταν οι Υβόννη Σακελλαροπούλου, Βούλα Αγαπίου, Βιβή Κουσαή, Παπαπαρασκευά, Διαμαντάκη, Σδούγκου, Δανδράκη, Συμεωνίδου, Σδρόλα, Ζωίδου και Νικολαΐδου.

Τη δεκαετία του 1970 ο Γ.Σ. Ηρακλής Θεσσαλονίκης πραγματοποίησε και τις δύο μοναδικές μέχρι σήμερα ευρωπαϊκές συμμετοχές του, σε διοργανώσεις του European Cup for Women's Champion Clubs (προκάτοχο της σημερινής EuroLeague). Την αγωνιστική περίοδο 1971–1972 συμμετείχε μόνο στον Προκριματικό Γύρο όπου και υπέστη δύο ήττες με scores 34–59 και 46–28 από την ισπανική C.D. C.R.E.F.. Την αγωνιστική περίοδο 1972–1973 αγωνίστηκε απευθείας στην Α΄ Φάση, χωρίς προκριματικούς, όπου και ηττήθηκε δύο φορές από την ιταλική Geas Basket (46–116, 124–35) με συνέπεια να αποκλειστεί.


Η δεκαετία του 1980 δεν αποδείχτηκε εξίσου επιτυχημένη, με τον σύλλογο να μη διατηρεί σταθερή πορεία στην κορυφαία εθνική κατηγορία, αλλά να υποβιβάζεται και να ξανανεβαίνει ανά διαστήματα. Αξιοσημείωτα την περίοδο αυτή η ομάδα αποδείχτηκε πολύ δημοφιλής, κάτι που αποδεικνύει η μεγάλη προσέλευση κόσμου στους αγώνες της. Οι κορυφαίες αθλήτριες της δεκαετίας του 1980 ήταν οι Δέσποινα Φραγκιαδάκη, Κατερίνα Πεταχτή, Ελένη Σταμπουλή και Σταματία Μαρκοπούλου. Το 1987 ολοκληρώθηκε η κατασκευή του Ιβανωφείου κλειστού γυμναστηρίου το οποίο αποτελεί μέχρι σήμερα αγωνιστική έδρα των τμημάτων καλαθοσφαίρισης του αθλητικού συλλόγου.

Τη δεκαετία του 1990 ο Γ.Σ. Ηρακλής Θεσσαλονίκης στηρίχτηκε κυρίως σε νεανίδες. Διακεκριμένες αθλήτριες της δεκαετίας αυτής ήταν οι Πασχαλίνα Γκιουλέκα, Στεφανία Τότσκα, Ουρανία Πρασσά, Δήμητρα Μουστάκα και Νάσια Τόσκα.

Την αγωνιστική περίοδο 1994–1995 ο Γ.Σ. Ηρακλής Θεσσαλονίκης αναδείχθηκε Πρωταθλητής της Β΄ Εθνικής Κατηγορίας 1994–1995, κερδίζοντας παράλληλα το δικαίωμα ανόδου στην Α΄ Εθνική Κατηγορία 1995–1996.

Την αγωνιστική περίοδο 1995–1996 14 ομάδες συνολικά διεκδίκησαν το πρωτάθλημα της Α΄ Εθνικής Κατηγορίας 1995–1996 καθώς και το δικαίωμα συμμετοχής σε ευρωπαϊκές διοργανώσεις. Στο πλαίσιο αυτό, ο Γ.Σ. Ηρακλής Θεσσαλονίκης τερμάτισε στην 7η θέση έχοντας συλλέξει 13 νίκες και 13 ήττες.Εφημερίδα «Αθλητική Ηχώ», φύλλο 6 Μαΐου 1996, σελ. 19. Παράλληλα, έλαβε μέρος και στην πρώτη διοργάνωση του Κυπέλλου Ελλάδας 1995–1996, δίνοντας 2 αγώνες. Στη Φάση των 16 απέκλεισε τον Μ.Γ.Σ. Απόλλωνα Καλαμαριάς με score 74–57, εντούτοις η πορεία του σταμάτησε στους Προημιτελικούς όπου και ηττήθηκε με score 58–62 εντός έδρας από την ομάδα του Γ.Α.Σ. Κομοτηνής.

Την αγωνιστική περίοδο 1996–1997 η ομάδα της Θεσσαλονίκης είχε παρόμοια απόδοση με την προηγούμενη σημειώνοντας 12 νίκες και 14 ήττες. Στην τελική βαθμολογική κατάταξη βρέθηκε στην 7η θέση της Α΄ Εθνικής Κατηγορίας 1966–1997 εξασφαλίζοντας χωρίς προβλήματα την παραμονή της στο ίδιο επίπεδο.Περιοδικό «Το Τρίποντο», τεύχος 26 Απριλίου 1997, σελ. 68-71. Στη διοργάνωση του Κυπέλλου Ελλάδας 1996–1997, απέκλεισε στη Β΄ Φάση διαδοχικά τον Α.Ν.Ο. Γλυφάδας με score 87–49 εντός έδρας και τη Μ.Ε.Ν. Τούμπας με score 58–60 εκτός έδρας. Αυτή τη φορά αποκλείστηκε στους Προημιτελικούς έχοντας γνωρίσει την ήττα με score 72–62 από τον Ολυμπιακό Βόλου.

Την αγωνιστική περίοδο 1997–1998 έλαβαν χώρα σημαντικές διαρθρωτικές αλλαγές, με την Α΄ Εθνική Κατηγορία να παραδίδει τη σκυτάλη στην Α1 Εθνική Κατηγορία, και με τη δημιουργία της Α2 Εθνικής Κατηγορίας που για λίγο συνυπήρχε με τη Β΄ Εθνική Κατηγορία. Στην Α1 Εθνική Κατηγορία 1997–1998 αγωνίστηκαν 12 καλαθοσφαιρικοί σύλλογοι, με τον Γ.Σ. Ηρακλής Θεσσαλονίκης να συλλέγει 10 νίκες και 12 ήττες απέναντι στους αντιπάλους του.Εφημερίδα «Αθλητική Ηχώ», φύλλο 6 Απριλίου 1998, σελ. 30. Στην τελική βαθμολογία βρέθηκε για 3η συνεχόμενη χρονιά στην 7η θέση. Στον θεσμό του Κυπέλλου Ελλάδας 1997–1998 επικράτησε στη Φάση των 16 επί της Μ.Ε.Ν. Τούμπας με score 56–51. Αποκλείστηκε στους Προημιτελικούς όπου και έχασε με score 63–56 από τον Γ.Α.Σ. Κομοτηνής.

Την αγωνιστική περίοδο 1998–1999 η ομάδα παρουσίασε λιγότερο ανταγωνιστικό πρόσωπο πέφτοντας στη 10η θέση της Α1 Εθνικής Κατηγορίας 1998–1999. Αναλυτικότερα είχε απολογισμό 6 νίκες και 16 ήττες, ωστόσο βρέθηκε εκτός της ζώνης του υποβιβασμού. Στον θεσμό του Κυπέλλου Ελλάδας 1998–1999, ο Γ.Σ. Ηρακλής Θεσσαλονίκης ξεπέρασε επίσης επιτυχώς τη Φάση των 16 νικώντας τον Ολυμπιακό Βόλου εντός έδρας με score 74–50. Ακολούθως γνώρισε την ήττα στους Προημιτελικούς από τον Π.Α.Ο. Θρίαμβο Αθηνών με score 85–68.

Την αγωνιστική περίοδο 1999–2000 ο Γ.Σ. Ηρακλής Θεσσαλονίκης επέστρεψε στα γήπεδα της Α1 Εθνικής Κατηγορίας 1999–2000 η οποία διοργανώθηκε με τη συμμετοχή 11 ομάδων μετά την αποχώρηση της Α.Ε.Κ. Τρίπολης. Η συγκομιδή του ήταν 8 νίκες και 12 ήττες, ενώ ολοκλήρωσε τις αγωνιστικές του υποχρεώσεις στην 9η θέση. Η πορεία του στο Κύπελλο Ελλάδας 1999–2000 αυτή τη φορά ήταν συντομότερη, αφού αποκλείστηκε στην πρεμιέρα της Α΄ Φάσης εντός έδρας από τον Α.Σ. Ακαδημία Ηλιούπολης 1975 με score 76–79.

Για την αγωνιστική περίοδο 2000–2001 ο Γ.Σ. Ηρακλής Θεσσαλονίκης συγκέντρωσε 5 νίκες και 17 ήττες στο πρωτάθλημα της Α1 Εθνικής Κατηγορίας 2000–2001. Σαν αποτέλεσμα, τερμάτισε στη 12η θέση (τελευταία) της βαθμολογικής κατάταξης γνωρίζοντας τον υποβιβασμό. Στη διοργάνωση του Κυπέλλου Ελλάδας 2000–2001 ο Γ.Σ. Ηρακλής Θεσσαλονίκης αγωνίστηκε απευθείας στη Β΄ Φάση, όπου και ηττήθηκε από τον Μ.Γ.Σ. Απόλλωνα Καλαμαριάς στην 1η Αγωνιστική με score 85–61.

Την αγωνιστική περίοδο 2001–2002 ο Γ.Σ. Ηρακλής Θεσσαλονίκης αγωνίστηκε για πρώτη φορά στην ιστορία του στο πρωτάθλημα της Α2 Εθνικής Κατηγορίας 2001–2002, ενώ επέστρεψε στο δεύτερο τη τάξει πρωτάθλημα μετά από 6 συνεχείς αγωνιστικές περιόδους στην κορυφαία εθνική κατηγορία. Την αγωνιστική περίοδο αυτή οι ομάδες της Α2 Εθνικής Κατηγορίας 2001–2002 ήταν 12 στο σύνολο, προέρχονταν από ολόκληρη την Ελλάδα και αγωνίστηκαν σε έναν ενιαίο όμιλο. Στο πλαίσιο αυτό, και με κορυφαία σε απόδοση την αθλήτρια Ζωή Κεχαγιά, ο Γ.Σ. Ηρακλής Θεσσαλονίκης κατέκτησε το πρώτο του πρωτάθλημα στην εθνική κατηγορία αυτή. Ο απολογισμός της χρονιάς ήταν 18 νίκες και 4 ήττες. Στον θεσμό του Κυπέλλου Ελλάδας 2001–2002 η ομάδα της Θεσσαλονίκης νίκησε στην 1η Αγωνιστική της Α΄ Φάσης τις Εσπερίδες Καλλιθέας με score 54–48. Στη συνέχεια, αποκλείστηκε από τον Α.Π.Ο. Θερμαϊκό Θέρμης χάνοντας οριακά εκτός έδρας με score 68–66.

Την αγωνιστική περίοδο 2002–2003 ο Γ.Σ. Ηρακλής Θεσσαλονίκης αγωνίστηκε στην Α1 Εθνική Κατηγορία 2002–2003 υπό δυσμενέστατες οικονομικές συνθήκες και χωρίς να διαθέτει ξένες καλαθοσφαιρίστριες. Καθήκοντα πρώτου προπονητή είχε αναλάβει ο Αντώνης Θεοχαρόπουλος. Ολοκλήρωσε τις αγωνιστικές του υποχρεώσεις στη 12η θέση (τελευταία) της βαθμολογικής κατάταξης, έχοντας πετύχει μόλις 1 νίκη σε 22 αγώνες. Παραγωγικότερες scorers την αγωνιστική περίοδο αυτή για την ομάδα αναδείχθηκαν οι Νάσια Τόσκα (260 πόντοι σε 19 παιχνίδια, 13,68 κατά μέσο όρο) και Μαρία Ζυκιρίδου (210 πόντοι σε 19 παιχνίδια, 11,05 κατά μέσο όρο). Τον μεγαλύτερο μέσο όρο είχε η Βουλγάρα Σβέτλα Ζέτσεβα (74 πόντοι σε 5 παιχνίδια, 14,80 κατά μέσο όρο). Στη διοργάνωση του Κυπέλλου Ελλάδας 2002–2003, η ομάδα συμμετείχε σε 2 αγώνες για τη Β΄ Φάση. Στον πρώτο αγώνα επικράτησε εντός έδρας του Άρη Θήβας με score 59–51, ενώ στον δεύτερο αγώνα ηττήθηκε εκτός έδρας με score 89–44 από την Α.Σ. Ακαδημία Ηλιούπολης 1975.

Την επόμενη τριετία η ομάδα της Θεσσαλονίκης διαγωνίστηκε στο πρωτάθλημα της Α2 Εθνικής Κατηγορίας κρατώντας πρωταγωνιστικό ρόλο. Το καλοκαίρι του 2003 το γυναικείο τμήμα καλαθοσφαίρισης βρέθηκε στα πρόθυρα διάλυσης εξαιτίας της έλλειψης οικονομικών πόρων, ωστόσο ανέλαβε νέα διοίκηση με την προοπτική της ανασυγκρότησης του γυναικείου τμήματος καλαθοσφαίρισης και της εξάλειψης των χρεών. Στην προσπάθεια αυτή συμμετείχαν ο τότε Γενικός Γραμματέας του Γ.Σ. Ηρακλής Θεσσαλονίκης, Αθανάσιος Σιάγας, και ο Πάνος Παναγόπουλος ως υπεύθυνος του του γυναικείου τμήματος καλαθοσφαίρισης. Παράλληλα, παρέμεινε στην ομάδα ο βασικός κορμός των καλαθοσφαιριστριών και με την προσθήκη ορισμένων ταλαντούχων καλαθοσφαιριστριών μπήκαν οι βάσεις για την δημιουργία ενός δυνατού συνόλου που έθεσε ως στόχο την επιστροφή στην Α1 Εθνική Κατηγορία.

Την αγωνιστική περίοδο 2003–2004 ο “Γηραιός” εντάχθηκε στον Όμιλο Βορρά της Α2 Εθνικής Κατηγορίας 2003–2004 τον οποίο συνέθεσαν 12 ομάδες. Στη διάρκεια της αγωνιστικής περιόδου συγκέντρωσε 12 νίκες και 10 ήττες ισοβαθμώντας με τον Μ.Γ.Σ. Απόλλωνα Καλαμαριάς. Στην τελική βαθμολογική κατάταξη κατέλαβε την 6η θέση, εξασφαλίζοντας με άνεση την παραμονή του στην εθνική κατηγορία. Στον θεσμό του Κυπέλλου Ελλάδας 2003–2004 ηττήθηκε στην 1η Αγωνιστική της Α΄ Φάσης από τον Πρωτέα Ελευθερίου–Κορδελιού με score 64–63 και αποκλείστηκε από τη συνέχεια. Προπονητής της ομάδας την αγωνιστική περίοδο αυτή ήταν ο Θανάσης Κυρκούσης.

Την αγωνιστική περίοδο 2004–2005 ο Όμιλος Βορρά της Α2 Εθνικής Κατηγορίας 2004–2005 οργανώθηκε με τον ίδιο τρόπο. Στο πλαίσιο αυτό ο Γ.Σ. Ηρακλής Θεσσαλονίκης είχε συγκομιδή από 15 νίκες και 5 ήττες, τερματίζοντας με έναν βαθμό λιγότερο από τον πρωτοπόρο Γ.Α.Σ. Κομοτηνής. Εντούτοις, δεν κατάφερε να ανέλθει στην Α1 Εθνική Κατηγορία 2005–2006 καθώς ισοβάθμησε με τον Α.Ο. Νέας Τρίγλιας και βάσει των μεταξύ τους αποτελεσμάτων έπεσε στην 3η θέση της τελικής κατάταξης. Στο Κύπελλο Ελλάδας 2004–2005, η ομάδα διαγωνίστηκε και στις 4 αγωνιστικές της Α΄ Φάσης προτού διακοπεί η πορεία της. Συγκεκριμένα, αντιμετώπισε επιτυχώς τον Μακεδονικό Νεάπολης (εκτός έδρας νίκη με score 50–53), τον Μ.Γ.Σ. Απόλλωνα Καλαμαριάς (εντός έδρας νίκη με score 64–51) και τον Γ.Α.Σ. Κομοτηνής (εκτός έδρας νίκη με score 58–60). Τελικά ηττήθηκε με score 67–65 από τον Α.Σ. Ήφαιστος Θεσσαλονίκης. Από τον Ιανουάριο του 2005 την καθοδήγηση της ομάδας από τη θέση του προπονητή ανέλαβε ο Θοδωρής Πολυμένης.

Ο στόχος της επιστροφής στο κορυφαίο πρωτάθλημα έγινε πραγματικότητα μετά το πέρας της αγωνιστικής περιόδου 2005–2006. Έχοντας εξαιρετικές επιδόσεις, η ομάδα κατέκτησε την κορυφή της τελικής βαθμολογίας της Α2 Εθνικής Κατηγορίας 2005–2006 με μόλις 1 ήττα σε 26 αγώνες. Αξιοσημείωτα ο όμιλος περιελάμβανε την αγωνιστική περίοδο αυτή 2 επιπλέον ομάδες, φτάνοντας τις 14 στο σύνολο. Στη διοργάνωση του Κυπέλλου Ελλάδας 2005–2006 ο Γ.Σ. Ηρακλής Θεσσαλονίκης απέκλεισε στην Α΄ Φάση εκτός έδρας τον Σ.Φ. Πιερικό Κατερίνης με score 47–70, ωστόσο γνώρισε με τη σειρά του την ήττα από τη Φ.Ε. Άτταλος με score 71–60.

Την αγωνιστική περίοδο 2006–2007 το πρωτάθλημα της Α1 Εθνικής Κατηγορίας 2006–2007 είχε ανεβασμένο δείκτη δυσκολίας, καθώς συμμετείχαν σε αυτό 14 ομάδες. Ο Γ.Σ. Ηρακλής Θεσσαλονίκης έκλεισε την αγωνιστική περίοδο με 9 νίκες και 17 ήττες, εξασφαλίζοντας την παραμονή του μόλις την τελευταία αγωνιστική νικώντας εκτός έδρας τον Α.Ο. Παναθηναϊκό. Παρατηρήθηκε μάλιστα τριπλή ισοβαθμία μεταξύ του Γ.Σ. Μέγας Αλέξανδρος Θεσσαλονίκης, του Α.Ο. Σπόρτιγκ Αθηνών και του Γ.Σ. Ηρακλής Θεσσαλονίκης, με τον τελευταίο να καταλαμβάνει τελικά την 11η θέση της βαθμολογικής κατάταξης. Προπονητής της ομάδας μέχρι τον Ιανουάριο ήταν ο Θοδωρής Πολυμένης και στο υπόλοιπο της αγωνιστικής περιόδου ο Γιάννης Τσιμπής. Κορυφαίες scorers της ομάδας την αγωνιστική περίοδο αυτή ήταν η Τάνια Χαλιβέρα (294 πόντοι σε 24 αγώνες, 12,25 κατά μέσο όρο), η Αμερικανίδα Τάσα Ουάσινγκτον (258 πόντοι σε 25 αγώνες, 10,32 κατά μέσο όρο) και η Σταυρούλα Σπανίδου (261 πόντοι σε 26 αγώνες, 10,04 κατά μέσο όρο). Στη διοργάνωση του Κυπέλλου Ελλάδας 2006–2007 ο Γ.Σ. Ηρακλής Θεσσαλονίκης αγωνίστηκε απευθείας στη Β΄ Φάση όπου και ηττήθηκε από τον Άρη Θήβας με score 69–63.

Η αγωνιστική περίοδος 2007–2008 ξεκίνησε για την ομάδα με τις υποχρεώσεις της στο Κύπελλο Ελλάδας 2007–2008, στο οποίο και εντάχθηκε ξανά απευθείας στη Β΄ Φάση. Η πορεία της διακόπηκε άμεσα καθώς ηττήθηκε εκτός έδρας με score 62–49 από τον Α.Ο. Παλαιού Φαλήρου. Στο πρωτάθλημα της Α1 Εθνικής Κατηγορίας 2007–2008 η ομάδα εμφανίζεται αποδυναμωμένη μετά την αποχώρηση βασικών στελεχών, ενώ τραυματίζονται σοβαρά και οι δύο ξένες καλαθοσφαιρίστριες της. Σαν αποτέλεσμα, είχε συγκομιδή από μόλις 3 νίκες σε 26 αγώνες κι έτσι επήλθε η κατάληψη της 13ης θέσης (προτελευταίας) της τελικής κατάταξης, ισοβαθμώντας μάλιστα με τον τελευταίο Αίαντα Ευόσμου. Αναπόφευκτα ο Γ.Σ. Ηρακλής Θεσσαλονίκης υποβιβάστηκε στην Α2 Εθνική Κατηγορία 2008–2009. Προπονητές της ομάδας την αγωνιστική περίοδο αυτή ήταν οι Γιάννης Τσιμπής (μέχρι τον Δεκέμβριο του 2007), Απόστολος Δεμερτζής (μέχρι τον Φεβρουάριο 2008) και Θανάσης Κυρκούσης (μέχρι το τέλος της αγωνιστικής περιόδου). Παραγωγικότερες scorers (σε μέσο όρο πόντων) για την ομάδα την αγωνιστική περίοδο αυτή ήταν οι Αμερικανίδες Τζέιμι Χαγκίγια (232 πόντοι σε 14 αγώνες, 16,57 κατά μέσο όρο) και Ολυμπία Σκοτ (127 πόντοι σε 9 αγώνες, 14,11 κατά μέσο όρο). Παραγωγικότερη scorer σε πλήθος πόντων ήταν η Εύα Κατωπόδη (287 πόντοι σε 26 αγώνες, 11,04 κατά μέσο όρο).

Την αγωνιστική περίοδο 2008–2009, με πρώτο προπονητή το Στάθη Αμυγδαλά, ο Γ.Σ. Ηρακλής Θεσσαλονίκης πραγματοποίησε μία πολύ κακή αγωνιστική πορεία στην Α2 Εθνική Κατηγορία 2008–2009 κινδυνεύοντας να πέσει στο τοπικό πρωτάθλημα της Ε.ΚΑ.Σ. Θεσσαλονίκης μετά από πάρα πολλά χρόνια. Ειδικότερα, σε όμιλο 14 ομάδων ολοκλήρωσε τις αγωνιστικές του υποχρεώσεις στη 12η θέση με μόλις 4 νίκες σε 26 αγώνες. Τυπικά υποβιβάστηκε, ωστόσο τον συγκράτησε στην Α2 Εθνική Κατηγορία 2009–2010 η συγχώνευσή του με τον Α.Π.Σ. Siemens, ο οποίος μόλις είχε υποβιβαστεί από την Α1 Εθνική Κατηγορία 2008–2009. Την ίδια αγωνιστική περίοδο ο Γ.Σ. Ηρακλής Θεσσαλονίκης αγωνίστηκε και σε 1 αγώνα για το Κύπελλο Ελλάδας 2008–2009, στον οποίο και γνώρισε την ήττα από τους Τιτάνες Δράμας με score 64–47. Το καλοκαίρι του 2009 ανακοινώθηκε η συγχώνευση του Α.Π.Σ. Siemens με το γυναικείο τμήμα καλαθοσφαίρισης του Γ.Σ. Ηρακλής Θεσσαλονίκης ώστε να αγωνιστούν από κοινού στην Α2 Εθνική Κατηγορία 2009–2010.

Την αγωνιστική περίοδο 2009–2010 με νέα προπονήτρια τη Ζωή Γιαννουζάκου οι αγωνιστικές υποχρεώσεις της ομάδας ξεκίνησαν από το Κύπελλο Ελλάδας 2009–2010. Ο Γ.Σ. Ηρακλής Θεσσαλονίκης επικράτησε στην Α΄ Φάση εκτός έδρας του Α.Π.Σ. Φιλίππου Βέροιας με score 33–60, εντούτοις αποκλείστηκε στη Β΄ Φάση χάνοντας εκτός έδρας με score 80–43 από τον Α.Π.Σ. Κτησιφόντα Παιανίας. Στον Όμιλο Βορρά της Α2 Εθνικής Κατηγορίας 2009–2010 ο Γ.Σ. Ηρακλής Θεσσαλονίκης πήγε αρκετά καλύτερα από την προηγούμενη αγωνιστική περίοδο συγκεντρώνοντας 11 νίκες και 15 ήττες. Παρατηρήθηκε δε τριπλή ισοβαθμία μεταξύ του Αίαντα Ευόσμου, του Γ.Σ. Ηρακλής Θεσσαλονίκης και του Γ.Α.Σ. Κομοτηνής οι οποίοι κατετάγησαν τελικά με αυτή τη σειρά. Η 9η θέση σε σύνολο 14 ομάδων δεν ήταν απαραιτήτως κακή απόδοση, ωστόσο ο Γ.Σ. Ηρακλής Θεσσαλονίκης βρέθηκε εντός της ζώνης του υποβιβασμού καθώς οι ομάδες της Α2 Εθνικής Κατηγορίας 2010–2011 μειώθηκαν από την Ελληνική Ομοσπονδία Καλαθοσφαίρισης. Συνεπώς, ο “Γηραιός” βρέθηκε στο πρωτάθλημα της Ε.ΚΑ.Σ. Θεσσαλονίκης σε μία μελανή σελίδα της πρόσφατης ιστορίας του.

Τον Ιούνιο του 2010 η προπονήτρια του Γ.Σ. Ηρακλής Θεσσαλονίκης, Ζωή Γιαννουζάκου, παραχώρησε τη θέση της στο Νίκο Μεντηλίδη. Στις αρχές Δεκεμβρίου ο τελευταίος αποχώρησε για προσωπικούς λόγους από την ομάδα, με το Γιώργο Κιτσολέρη να αναλαμβάνει τα καθήκοντά του. Την αγωνιστική περίοδο 2010–2011, ο Γ.Σ. Ηρακλής Θεσσαλονίκης συμμετείχε για πρώτη φορά μετά από πάρα πολλά χρόνια στο Πρωτάθλημα και το Κύπελλο της Α' Κατηγορίας Γυναικών που διοργανώνει Ε.ΚΑ.Σ. Θεσσαλονίκης. Ο σύλλογος ολοκλήρωσε τις υποχρεώσεις του κατακτώντας την 3η θέση στην τελική βαθμολογία, σε σύνολο 13 ομάδων.

Την αγωνιστική περίοδο 2011–2012, ο σύλλογος κατάφερε να πετύχει στο στόχο της επιστροφής του στις Εθνικές Κατηγορίες κατακτώντας το νταμπλ στις διοργανώσεις της Ε.ΚΑ.Σ. Θεσσαλονίκης. Ειδικότερα στο Πρωτάθλημα Γυναικών, στο οποίο και δήλωσαν συμμετοχή 14 ομάδες, ο Γ.Σ. Ηρακλής Θεσσαλονίκης κατέκτησε την κορυφή του τελικού βαθμολογικού πίνακα. Το πέτυχε νικώντας εκτός έδρας στην τελευταία κρίσιμη αγωνιστική τον έτερο διεκδικητή του τίτλου, Θερμαϊκό Θέρμης, με σκορ 51–48. Το τελικό σκορ διαμορφώθηκε με βολές της Γωγώς Κανταρά 11 δευτερόλεπτα πριν τη λήξη. Η ίδια αθλήτρια αναδείχθηκε και παραγωγικότερη σκόρερ του Πρωταθλήματος με 536 πόντους, κάτι που αποτελεί ρεκόρ για την κατηγορία. Την ίδια χρονιά, ο Γ.Σ. Ηρακλής Θεσσαλονίκης αναδείχθηκε και Κυπελλούχος της Ένωσης, νικώντας την ομάδα του Ε.Ο. Σταυρούπολης στο Μεγάλο Τελικό με σκορ 53–43. Προπονητές την επιτυχημένη αυτή περίοδο ήταν οι Γιώργος Κιτσολέρης (μέχρι τέλη Νοεμβρίου), Λευτέρης Κουργιαννίδης (μέχρι τέλη Φεβρουαρίου) και Σίμος Συρόπουλος (μέχρι το τέλος της χρονιάς), έφορος η Λίνα Τραμουντάνη και γενικός αρχηγός ο Τάκης Τουμανίδης.

Η αγωνιστική περίοδος 2012–2013 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υπό-ομίλους, με τον Γ.Σ. Ηρακλής Θεσσαλονίκης να αγωνίζεται στο δεύτερο από αυτούς. Στο τέλος της Α' Φάσης βρέθηκε στην 3η θέση της βαθμολογίας, περνώντας επιτυχώς στην επόμενη φάση όπου πέρασαν σε κοινό όμιλο οι τρεις πρώτοι κάθε υπό–ομίλου. Μετά την ολοκλήρωση της Β΄ Φάσης, ο Γ.Σ. Ηρακλής Θεσσαλονίκης τερμάτισε 3ος στην κατάταξη των ομάδων ολόκληρου του Βορρά. Ακολούθως συμμετείχε σε αγώνα μπαράζ στον Βόλο, όπου επικράτησε της ομολόγου του στο Νότο Α.Ε. Νέας Κηφισιάς με 55–46, παίρνοντας προτεραιότητα σε περίπτωση που προέκυπταν αναπάντεχα κενές θέσεις στην κορυφαία κατηγορία.

Στη διοργάνωση του Κυπέλλου Ελλάδος ο Γ.Σ. Ηρακλής Θεσσαλονίκης επέδειξε αντοχή, νικώντας εντός έδρας στις δύο πρώτες αγωνιστικές διαδοχικά τον Α.Ο. Σερρών (65–38) και τον Α.Σ. Ολυμπιάδα Λάρισας (49–42). Εν τέλει, γνώρισε τον αποκλεισμό κατά την 3η Αγωνιστική της Α' Φάσης εκτός έδρας από τον Πρωτέα Βούλας με σκορ 67–44. Την αγωνιστική αυτή περίοδο καθήκοντα πρώτου προπονητή διατήρησαν οι Βασίλης Μασλαρινός (μέχρι τέλη Δεκεμβρίου 2012) και Μιχάλης Κασικτσόγλου (μέχρι το Μάιο του 2013). Τους περισσότερους πόντους στο πρωτάθλημα για λογαριασμό της ομάδας συγκέντρωσε η Γωγώ Κανταρά (349 πόντοι σε 18 αγώνες, 19,39 μ.ό.), ενώ την ακολούθησε η Μαρία Παπαβασιλείου (155 πόντοι σε 18 αγώνες, 8,61 μ.ό.).

Οι υποχρεώσεις του Γ.Σ. Ηρακλής Θεσσαλονίκης για την επόμενη χρονιά, 2013–2014, ξεκίνησαν από το Κύπελλο Ελλάδος, στην πρεμιέρα του οποίου ξεπέρασε επιτυχώς το εμπόδιο του Π.Α.Σ. Γιάννινα με σκορ 67–54. Εντούτοις στην επόμενη αγωνιστική της Α' Φάσης, γνώρισε την εντός έδρας ήττα με σκορ 53–63 από την ομάδα της Α.Ε. Πυλαίας και αποκλείστηκε. Σε ό,τι αφορά το Πρωτάθλημα της Α2 Εθνικής, επανήλθε σε αυτό η ομαλή του διοργανωτική μορφή, με 12 ομάδες να συνθέτουν τον Όμιλο Βορρά. Στο πλαίσιο αυτό ο Γ.Σ. Ηρακλής Θεσσαλονίκης συγκέντρωσε 13 νίκες και 8 ήττες, ενώ είχε κι ένα μηδενισμό. Στην τελική βαθμολογική κατάταξη βρέθηκε στην 7η θέση, εξασφαλίζοντας την παραμονή του στην Κατηγορία. Παραγωγικότερη σκόρερ της ομάδας αναδείχθηκαν η Μαρία Παπαβασιλείου (309 πόντοι σε 21 αγώνες, 14,71 μ.ό.) και Χριστιάνα Γεροστεργίου (231 πόντοι σε 20 αγώνες, 11,55 μ.ό.). Την ομάδα τη χρονιά αυτή ανέλαβαν διαδοχικά τρεις προπονητές, ο Γιάννης Κούκος (προετοιμασία και πρώτα παιχνίδια), η Τάνια Σταϊκοπούλου (μέχρι τα μέσα Νοεμβρίου) και ο Σάκης Κυρκούσης (ολοκλήρωσε τη χρονιά).

Ο Γ.Σ. Ηρακλής Θεσσαλονίκης αντιμετώπισε πολύ σοβαρά οικονομικά προβλήματα την περίοδο αυτή, παραμένοντας ουσιαστικά χωρίς διοίκηση. Στα τέλη φθινοπώρου το Υπουργείο Οικονομικών αιτήθηκε τη διάλυση του συλλόγου, με την κατηγορία ότι λειτούργησε σε βάρος του καταστατικού του, ως κερδοσκοπικός οργανισμός. Το αίτημα υπογράφηκε από την Περιφέρεια Κεντρικής Μακεδονίας. Την επόμενη άνοιξη, η Επιτροπή που συστάθηκε για τη διάσωση του Γ.Σ. Ηρακλής Θεσσαλονίκης, με επικεφαλής τον Αντιπεριφερειάρχη Θεσσαλονίκης Γεώργιο Τσαμασλή, περιφερειακούς συμβούλους από όλες τις παρατάξεις (πλην της Λαϊκής Συσπείρωσης) και νομικούς συμβούλους, πρότεινε στο Περιφερειακό Συμβούλιο την επαναλειτουργία του Α.Φ.Μ. του συλλόγου και την απαλλαγή της προσωρινής διοικήσεώς του από κάθε ευθύνη (ποινική, αστική, φορολογική, κτλ.) για οφειλές του παρελθόντος ώστε να μπορέσει ο σύλλογος να συνεχίσει απρόσκοπτα τη λειτουργία του.

Τον Σεπτέμβριο του 2014, ο Γ.Σ. Ηρακλής Θεσσαλονίκης παραχώρησε ένα εκτός έδρας παιχνίδι στα πλαίσια του Κυπέλλου Ελλάδας, όπου και ηττήθηκε με σκορ 60–41 από τον Α.Ο. Σερρών. Τον Οκτώβριο ξεκίνησαν οι υποχρεώσεις της ομάδας στο Πρωτάθλημα της περιόδου 2014–2015, με την ομάδα της Θεσσαλονίκης να ανταγωνίζεται 11 συλλόγους για τον τίτλο του Πρωταθλητή Βορρά της Α2 Εθνικής. Στην τελική βαθμολογική κατάταξη τερμάτισε στην 7η θέση, με απολογισμό 9 νίκες και 13 ήττες. Παρατηρήθηκε μάλιστα ισοβαθμία με την Πυλαία, η οποία, όμως, τοποθετήθηκε χαμηλότερα βάσει των μεταξύ τους αποτελεσμάτων. Στο σκοράρισμα διακρίθηκαν την περίοδο αυτή οι αθλήτριες Γεωργία Αθανασιάδου (74 πόντοι σε 9 αγώνες, 8,22 μ.ό.), Μαρία Λογδανίδου (179 πόντοι σε 22 αγώνες, 8,14 μ.ό.) και Αφροδίτη Οικονόμου (131 πόντοι σε 21 αγώνες, 6,24 μ.ό.). Στο ξεκίνημα της χρονιάς στη θέση του προπονητή εξακολουθούσε να βρίσκεται ο Θανάσης Κυρκούσης, ωστόσο στα τέλη Νοεμβρίου ο τελευταίος υπέβαλλε την παραίτηση του επικαλούμενος προσωπικούς λόγους. Καθήκοντα πρώτου προπονητή ανέλαβε για λίγες εβδομάδες ο πρώην βοηθός του, Κυριάκος Μπαχταλιάς, ενώ στα μέσα Ιανουαρίου προσελήφθη ο Ζαχαρίας Κουρβούλης. Από τις αρχές Μαρτίου μέχρι το τέλος της περιόδου την τεχνική ηγεσία του συλλόγου είχε ο Γιώργος Ατακτίδης.

Το Μάιο του 2015 επέστρεψε στη θέση του πρώτου προπονητή της ομάδας ο Θοδωρής Πολυμένης, ο οποίος, ωστόσο, λίγο μετά την έναρξη της επόμενης περιόδου αντικαταστάθηκε από την Ελένη Καφαντάρη. Τον Σεπτέμβριο του 2015 ο Γ.Σ. Ηρακλής Θεσσαλονίκης αγωνίστηκε σε δύο αγώνες της Α΄ Φάσης του Κυπέλλου Ελλάδας προτού αποκλειστεί. Ειδικότερα, στον πρώτο νίκησε εντός έδρας την Αναγέννηση Νέου Ρυσίου με σκορ 66–52, για να ηττηθεί στον επόμενο εκτός έδρας με σκορ 60–51 από τον Άρη Θεσσαλονίκης. Στη διοργάνωση του Πρωταθλήματος της Α2 Εθνικής για την περίοδο 2015–2016 τα πράγματα για τον Γ.Σ. Ηρακλής Θεσσαλονίκης εξελίχθηκαν χονδρικά όπως και την προηγούμενη, καθώς είχε και πάλι απολογισμό 9 νίκες και 13 ήττες, ενώ τοποθετήθηκε ξανά στην 7η θέση του τελικού βαθμολογικού πίνακα. Παραγωγικότερες σκόρερ του Γ.Σ. Ηρακλής Θεσσαλονίκης την περίοδο αυτή αναδείχθηκαν οι Μαρία Παπαβασιλείου (199 πόντοι σε 20 αγώνες, 9,95 μ.ό.), Αντωνία Ψαρρά (190 πόντοι σε 22 αγώνες, 8,64 μ.ό.) και Μαρία Λογδανίδου (171 πόντοι σε 21 αγώνες, 8,14 μ.ό.).

Κατά την αγωνιστική περίοδο 2016–2017 ο Γ.Σ. Ηρακλής Θεσσαλονίκης έλαβε μέρος στο Πρωτάθλημα της Α2 Εθνικής με τη χορηγική ονομασία «Ηρακλής HLG Consulting» για εμπορικούς λόγους. ο Γ.Σ. Ηρακλής Θεσσαλονίκης ολοκλήρωσε τις αγωνιστικές του υποχρεώσεις στη 2η θέση του τελικού βαθμολογικού πίνακα, σε σύνολο 12 σωματείων. Η συγκομιδή του ήταν 20 νίκες σε 22 αγώνες, μία λιγότερη από τον πρωτοπόρο Ολυμπιακό Βόλου. Στη συνέχεια διεκδίκησε στον Βόλο την άνοδο στην Α1 Εθνική απέναντι στον Ίκαρο Καλλιθέας, ο οποίος είχε καταταγεί 2ος στον Όμιλο Νότου. Ηττήθηκε τελικά με σκορ 50–60 κι έτσι παρέμεινε απλώς πρώτος επιλαχών για άνοδο σε περίπτωση που προκύψει κενή θέση στην Α1 Εθνική εκτός προγράμματος. Η αθλήτρια των κυανόλευκων Φαίη Κωτούλα αναδείχθηκε έκτη καλύτερη σκόρερ στον Όμιλο Βορρά (315 πόντοι σε 23 αγώνες, 13,70 κατά μ.ό.), ενώ η Παναγιώτα Τσαμπούρη (273 πόντοι σε 23 αγώνες, 11,87 κατά μ.ό.) σημείωσε τη δεύτερη καλύτερη επίδοση της χρονιάς στα τρίποντα (63 στον αριθμό).

Στα πλαίσια του θεσμού του Κυπέλλου Ελλάδας ο Γ.Σ. Ηρακλής Θεσσαλονίκης απέκλεισε στην πρεμιέρα τους Τιτάνες Δράμας με σκορ 68–28, συνεχίζοντας το νικηφόρο σερί του και στη 2η Αγωνιστική όπου επικράτησε του Π.Α.Σ. Γιάννινα με σκορ 61–66. Στην 3η Αγωνιστική νίκησε και τον Ολυμπιακό Βόλου με σκορ 58–74. Εν τέλει γνώρισε τον αποκλεισμό στη φάση των 16 όπου και ηττήθηκε εντός έδρας από τον Πρωτέα Βούλας με σκορ 40–74. Kαθήκοντα προπονητή διατήρησε από τον Ιούνιο του 2016 μέχρι το Μάιο του 2017 ο Σίμος Συρόπουλος. Μετά την κοινή συναινέσει λύση της συνεργασίας τους, την ομάδα ανέλαβε ο Τάσος Τζιότζιος, μέχρι τότε προπονητής των τμημάτων υποδομής.

Το επόμενο φθινόπωρο τα κορίτσια του Γ.Σ. Ηρακλής Θεσσαλονίκης επέστρεψαν στην αγωνιστική δράση, όπως κάθε χρονιά, για τις υποχρεώσεις τους στο Κύπελλο Ελλάδος. Στην 1η Αγωνιστική της Α΄ Φάσης υποδέχτηκαν στην έδρα τους την Αναγέννηση Νέου Ρυσίου την οποία και νίκησαν με σκορ 68–62. Ωστόσο γνώρισαν τον αποκλεισμό στη 2η Αγωνιστική, οπότε και ηττήθηκαν εκτός έδρας από την Α.Ε. Πυλαίας με σκορ 81–62. Η αγωνιστική περίοδος 2017–2018 πραγματοποίησε για την ομάδα τις υποσχέσεις της προηγούμενης, αφού ο Γ.Σ. Ηρακλής Θεσσαλονίκης κατάφερε να τερματίσει στην κορυφή του τελικού βαθμολογικού πίνακα της Κανονικής Περιόδου του Ομίλου Βορρά. Μέτρησε μόλις μία ήττα σε σύνολο 22 αγωνιστικών και κέρδισε την απευθείας άνοδο στην Α1 Εθνική Κατηγορία. Τους περισσότερους πόντους για λογαριασμό της ομάδας συγκέντρωσαν οι αθλήτριες Αλεξάνδρα Γιαννοπούλου (152 πόντοι σε 14 αγώνες, 10,86 κατά μ.ό.), Μαρία Λογδανίδου (195 πόντοι σε 20 αγώνες, 9,75 κατά μ.ό.) και Μαρία Παπαβασιλείου (171 πόντοι σε 19 αγώνες, 9,00 κατά μ.ό.), ενώ η Ιωάννα Θωμά είχε την τρίτη καλύτερη επίδοση του Πρωταθλήματος Βορρά στα τρίποντα. Πρώτος προπονητής της ομάδας για το μεγαλύτερο μέρος της χρονιάς ήταν ο Παναγιώτης Λαμπρόπουλος, ο οποίος πήρε τη σκυτάλη από τον Τζιότζιο τον Οκτώβριο του 2017.

Ο προβιβασμός της ομάδας της επέτρεψε να ενταχθεί στο Κύπελλο της επόμενης χρονιάς απευθείας στη φάση των 16. Η κλήρωση όρισε να αγωνιστεί εκτός έδρας απέναντι στον Πρωτέα Βούλας από τον οποίο γνώρισε τον αποκλεισμό κατόπιν ήττας με σκορ 75–54. Στο Πρωτάθλημα της Α1 Εθνικής για τη χρονιά 2018–19 συμμετείχαν 12 σύλλογοι από όλη την Ελλάδα. Στο πλαίσιο αυτό ο Γ.Σ. Ηρακλής Θεσσαλονίκης δεν κατάφερε να φανεί ανταγωνιστικός με συνέπεια να ολοκληρώσει τις αγωνιστικές του υποχρεώσεις για την Κανονική Περίοδο στην 11η και προτελευταία θέση της βαθμολογικής κατάταξης.

Ωστόσο είχε μια δεύτερη ευκαιρία να αποφύγει τον υποβιβασμό μέσω της διαδικασίας των Play-out, όπου και διασταυρώθηκε με τον 8ο στη βαθμολογία Πανιώνιο. Η ομάδα της Νέας Σμύρνης μετέφερε από την Κανονική Περίοδο ήδη δύο νίκες (75–68, 56–66) και χρειαζόταν μία τρίτη για να κλείσει τη σειρά. Την πέτυχε άμεσα στο Κλειστό Γυμναστήριο του Μίλωνα Νέας Σμύρνης με σκορ 78–70, «σπρώχνοντας» τον Γ.Σ. Ηρακλής Θεσσαλονίκης πίσω στην Α2 Εθνική. Παραγωγικότερες σκόρερ για την ομάδα ήταν οι Αμερικανίδες παίκτριές της Εν Ντι Μπράϊαντ (430 πόντοι σε 23 αγώνες, 18,70 κατά μ.ό.), Ζακλίν Μπλέικ (111 πόντοι σε 7 αγώνες, 15,86 κατά μ.ό.), Ζικίρα Λούις (345 πόντοι σε 23 αγώνες, 15,00 κατά μ.ό.) και Σόνιερ Κάντις (155 πόντοι σε 12 αγώνες, 12,92 κατά μ.ό.). Ο Λαμπρόπουλος παρέμεινε στο σύλλογο ως πρώτος προπονητής καθ' όλη τη διάρκεια της χρονιάς.

Το φθινόπωρο του 2019 ο «Γηραιός» επέστρεψε στα γήπεδα για τις υποχρεώσεις του στο Κύπελλο Ελλάδας. Στην 1η Αγωνιστική υποδέχθηκε την Αναγέννηση Νέου Ρυσίου. Όπως είχε συμβεί δύο χρόνια νωρίτερα πέρασε σε βάρος της στην επόμενη φάση, έχοντας κερδίσει με σκορ 50–46. Εν τούτοις, στη 2η Αγωνιστική γνώρισε εκτός έδρας τη συντριβή από τον Άρη Θεσσαλονίκης, ο οποίος έφυγε από το γήπεδο με σκορ 107–35 υπέρ του. Παρά τις εξελίξεις αυτές, το πρωτάθλημα της αγωνιστικής περιόδου 2019–2020 δεν έληξε ποτέ, καθώς διεκόπη οριστικά μετά την ολοκλήρωση της 19ης Αγωνιστικής εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό ο Γ.Σ. Ηρακλής Θεσσαλονίκης βρισκόταν στην 3η θέση του βαθμολογικού πίνακα του Ομίλου Βορρά.

Τον Ιούλιο του 2020 προσελήφθη στη θέση του πρώτου προπονητή ο Γιώργος Ατακτίδης. Το φθινόπωρο του 2020 σε μια προσπάθεια επιστροφής στην κανονικότητα, οι πρώτοι αγώνες για το Κύπελλο Γυναικών διεξήχθησαν όπως πάντα. Στην 1η Αγωνιστική της Α' Φάσης ο Γ.Σ. Ηρακλής Θεσσαλονίκης νίκησε εκτός έδρας τον Γ.Σ.Κ. Λασσάνη Κοζάνης με σκορ 46–55. Εντούτοις στη 2η Αγωνιστική ο Γ.Σ. Ηρακλής Θεσσαλονίκης είχε την ατυχία να αποκλειστεί εκτός έδρας για ένα καλάθι από την Ολύμπια Λάρισας. Το τελικό σκορ διαμορφώθηκε σε 66–64. H αγωνιστική περίοδος 2020–2021 υπήρξε τελικά ακόμα πιο άδοξη από την προηγούμενη, καθώς ολοκληρώθηκε μετά από μόλις 2 αγωνιστικές για τους ίδιους λόγους.

Κατά την αγωνιστική περίοδο 2021–2022, ο Γ.Σ. Ηρακλής Θεσσαλονίκης έλαβε μέρος στο πρωτάθλημα της Α2 Εθνικής Κατηγορίας 2021–2022 που διοργάνωσε η Ελληνική Ομοσπονδία Καλαθοσφαίρισης. Καθήκοντα προπονητή διατηρούσε ο Κώστας Αστεριάδης. Λόγω των ειδικών συνθηκών που δημιούργησε η Πανδημία COVID-19 στην Ελλάδα και τις ακυρώσεις των πρωταθλημάτων τις προηγούμενες αγωνιστικές περιόδους, η κατανομή των γυναικείων ομάδων σε εθνικές κατηγορίες και ομίλους είχε ιδιαιτερότητες σε σχέση με τις προηγούμενες αγωνιστικές περιόδους. Οι ομάδες της Α2 Εθνικής Κατηγορίας 2021–2022 μοιράστηκαν σε 4 ομίλους, με τον Γ.Σ. Ηρακλής Θεσσαλονίκης να τοποθετείται μαζί με 9 ακόμη συλλόγους στον Β΄ Όμιλο Βορρά. Στο πλαίσιο αυτό, συγκέντρωσε 9 νίκες και 9 ήττες με αποτέλεσμα να ολοκληρώσει τις αγωνιστικές του υποχρεώσεις στην 5η θέση της βαθμολογικής κατάταξης. Στον θεσμό του Κυπέλλου Ελλάδας 2021–2022 η ομάδα της Θεσσαλονίκης συμμετείχε μόλις στην 1η Αγωνιστική της Α΄ Φάσης. Κληρώθηκε εκτός έδρας με τον Γ.Σ.Κ. Λασσάνη Κοζάνης από τον οποίο και γνώρισε τον αποκλεισμό με score 57–50.

 Ν.Γ.Σ. Ηρακλής Θεσσαλονίκης 1908 – Τμήμα Καλαθοσφαίρισης Γυναικών (2022–Σήμερα) 
Το τμήμα καλαθοσφαίρισης γυναικών του Ν.Γ.Σ. Ηρακλής Θεσσαλονίκης 1908 ιδρύθηκε το 2022. Την αγωνιστική περίοδο 2022–2023, ο Ν.Γ.Σ. Ηρακλής Θεσσαλονίκης κατέκτησε το πρωτάθλημα της Α2 Εθνικής Κατηγορίας 2022–2023, μετά από αγώνα μπαράζ ανόδου των play off όπου επικράτησε του Α.Σ. Άρης Θεσσαλονίκης με 66–57, και εξασφάλισε τον προβιβασμό του στην Α1 Εθνική Κατηγορία 2023–2024.

Την αγωνιστική περίοδο 2023–2024, ο Ν.Γ.Σ. Ηρακλής Θεσσαλονίκης 1908 κατέλαβε την 8η θέση στην κανονική διάρκεια και την 6η θέση στα play off της Α1 Εθνικής Κατηγορίας 2023–2024. Παράλληλα, ο Ν.Γ.Σ. Ηρακλής Θεσσαλονίκης 1908 αποκλείστηκε στη Β΄ φάση του Κυπέλλου Ελλάδας 2023–2024 από τον Γ.Σ. Εσπερίδες Καλλιθέας με 109–95.

Την αγωνιστική περίοδο 2024–2025, ο Ν.Γ.Σ. Ηρακλής Θεσσαλονίκης 1908 αποδέχθηκε την πρόσκληση από τη FIBA Europe για τη συμμετοχή του στο FIBA EuroCup 2024–2025, συμμετέχοντας, για πρώτη φορά στην ιστορία του, σε ευρωπαϊκή διοργάνωση. Στον προκριματικό γύρο για τη φάση των ομίλων όπου ο Ν.Γ.Σ. Ηρακλής Θεσσαλονίκης 1908 αντιμετώπισε τη ρουμανική C.S. Universitatea Cluj–Napoca, κερδίζοντας στον Α΄ εντός έδρας αγώνα με 61–50 και χάνοντας στον Β΄ εκτός έδρας αγώνα με 69–60. Συνεπώς, ο Ν.Γ.Σ. Ηρακλής Θεσσαλονίκης 1908 εξασφάλισε τη συμμετοχή του στη φάση των ομίλων του FIBA EuroCup 2024–2025. Παράλληλα, ο Ν.Γ.Σ. Ηρακλής Θεσσαλονίκης 1908 αποκλείστηκε στη Β΄ φάση του Κυπέλλου Ελλάδας 2024–2025 από τον Γ.Σ. Εσπερίδες Καλλιθέας στον εντός έδρας αγώνα με 63–70. Την ίδια αγωνιστική περίοδο, ο Ν.Γ.Σ. Ηρακλής Θεσσαλονίκης 1908 κατέλαβε τη 10η θέση στην κανονική διάρκεια και την 11η θέση στα play out της Α1 Εθνικής Κατηγορίας 2024–2025 με αποτέλεσμα να υποβιβαστεί στην Α2 Εθνική Κατηγορία.

 Λογότυπο – Χρώματα 
Στο λογότυπο του Γ.Σ. Ηρακλής Θεσσαλονίκης απεικονίζεται το άγαλμα του Ηρακλή του Λυσίππου. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

 Διοίκηση 

 Νομικές Οντότητες 
 Ερασιτεχνικές Νομικές Οντότητες 
 Περίοδος Ερασιτεχνική Νομική Οντότητα Επωνυμία Σύντομο Όνομα Πηγές 1926–2022 Αθλητικό Σωματείο Γυμναστικός Σύλλογος Θεσσαλονίκης «ο Ηρακλής» Γ.Σ. Ηρακλής Θεσσαλονίκης  2022–Σήμερα Αθλητικό Σωματείο Νέος Γυμναστικός Σύλλογος Θεσσαλονίκης «Ηρακλής» 1908 Ν.Γ.Σ. Ηρακλής Θεσσαλονίκης 1908 

 Διοικητική Διάρθρωση 
 Διοικητική Διάρθρωση Ιδιότητα Εθνικότητα Υπεύθυνος Πηγές Διοικητικά Στελέχη Έφορος  Γιώργος Αμπαδογιάννης  Team Manager Εκτελεστικός Διευθυντής  Αναστάσης Γκουλέτσος Operations Manager  Χρυσή Θεοδωρίδου Γραφείο Τύπου Υπεύθυνη Μέσων Κοινωνικής Δικτύωσης  Νικολέτα Στραχίνη Φωτογράφος  Μαρία Μαναβή

 Δυναμικό Ομάδας 

 Καλαθοσφαιρίστριες 
Το δυναμικό της γυναικείας ομάδας καλαθοσφαίρισης του Ν.Γ.Σ. Ηρακλής Θεσσαλονίκης 1908 για την αγωνιστική περίοδο 2025–2026:

 ΑριθμόςΦανέλας Εθνικότητα Καλαθοσφαιρίστρια Θέση Ύψος(m) ΗμερομηνίαΓέννησης 4  Μαρία–Ιωάννα Σπανίδου Guard 1,69 19/3/2004 5  Αριστέα Πολυανίδη Guard 1,66 7/8/2007 6   Χριστίνα Bedoshvili Guard 1,65 7/1/2004 7  Αριστέα Κυριάκου Forward 1,79 31/5/2006 8  Αμέλια–Μαρία Βαλαβάνη–Χαρσούλη Guard 1,68 19/7/2006 9  Κωνσταντίνα Στεργίου (c) Forward 1,73 12/10/1995 10   Özen Begüm Forward 1,79 29/6/2006 11   Ιωάννα Bedoshvili Forward 1,74 7/1/2004 12  Βαλεντίνα Ευαγγελίδου Forward 1,72 14/1/2006 13  Δέσποινα Καραστάθη Forward 1,76 23/12/2007 14  Κωνσταντίνα Δαρούδη Forward 1,74 14/12/2007 15  Νικολίτσα Τόγια Center 1,89 12/1/2006 17  Γεωργία Ρίμπα Forward 1,77 23/3/2006 17  Αγγελική Μαραγκού Guard  11/11/2009 18  Νεφέλη Φίλιου Guard  11/8/2008

 Επιτελεία 
 Επιτελεία Ιδιότητα Εθνικότητα Υπεύθυνος Πηγές Προπονητικό Επιτελείο Προπονητής  Μιχάλης Τσάικος  Βοηθός Προπονητή  Νικολέτα Μπαλλά  Ιατρικό Επιτελείο Φυσικοθεραπεύτρια  Ιωάννα Στραχίνη 

 Ακαδημία 

 Διοικητική Διάρθρωση Ιδιότητα Εθνικότητα Υπεύθυνος Πηγές Διοικητικά Στελέχη Υπεύθυνος Ακαδημιών  Θοδωρής Αστεριάδης  Προπονητής Ατομικής Βελτίωσης  Γιάννης Δεμερτζής  Ομάδες κάτω των 16 ετών έως κάτω των 19 ετών Προπονήτρια  Νικολέτα Μπαλλά 

 Νεανίδες 
Την αγωνιστική περίοδο 2004–2005 ο Γ.Σ. Ηρακλής Θεσσαλονίκης κατέκτησε το Πρωτάθλημα Νεανίδων 2004–2005 της Ε.ΚΑ.Σ. Θεσσαλονίκης, νικώντας στον τελικό της διοργάνωσης τον Γ.Σ. Μεγάλο Αλέξανδρο Θεσσαλονίκης. Ακολούθως η ομάδα έλαβε μέρος στην τελική φάση του Πανελλήνιου Πρωταθλήματος Νεανίδων 2004–2005 που διεξήχθη στην Κοζάνη. Οι ομάδες που κλήθηκε να αντιμετωπίσει, χωρίς εν τέλει να κατακτήσει το τρόπαιο, ήταν η Α.Ε. Εσπερίδες Καλλιθέας (Νότια Αττική), ο Γ.Σ.Κ. Λασσάνης Κοζάνης (Δυτική Μακεδονία), ο Α.Ο. Σπόρτιγκ Αθηνών (Αττική) και ο Ο.Α.Α. Ηράκλειο (Κρήτη).

Η επόμενη διάκριση του τμήματος καλαθοσφαίρισης νεανίδων στην ίδια διοργάνωση ήρθε την αγωνιστική περίοδο 2013–2014 οπότε και κατέκτησε ξανά το Πρωτάθλημα Νεανίδων 2013–2014 της Ε.ΚΑ.Σ. Θεσσαλονίκης με προπονητή τον Θανάση Κυρκούση. Στον τελικό υποχρέωσε σε ήττα τον Α.Σ. Άρη Θεσσαλονίκης με score 52–40. Ακολούθως η ομάδα έλαβε μέρος στην τελική φάση του Πανελλήνιου Πρωταθλήματος Νεανίδων 2013–2014 που διεξήχθη στην Πτολεμαΐδα. Εκεί διεκδίκησε την πρωτιά απέναντι στον Α.Ε.Ο. Πρωτέα Βούλας (Νότια Αττική), στον Ο.Κ.Α. Αρκάδι Ρεθύμνου (Κρήτη), στον Α.Ο. Παναθηναϊκό (Αττική), στον Γ.Α.Σ. Απόλλωνα Πτολεμαΐδας (Δυτική Μακεδονία) και στην Γ.Ε. Άμιλλα Τρίπολης 2000 (Κεντρική και Νότια Πελοπόννησος). Έχοντας συλλέξει 2 νίκες και 3 ήττες οι νεανίδες του Γ.Σ. Ηρακλής Θεσσαλονίκης κατέλαβαν την 4η θέση στην τελική βαθμολογία, ενώ η καλαθοσφαιρίστρια της ομάδας, Χριστιάνα Γεροστεργίου, συμπεριλήφθηκε στην κορυφαία πεντάδα της διοργάνωσης.

 Κορασίδες 
Την αγωνιστική περίοδο 2007–2008 η ομάδα του “Γηραιού” κατέκτησε αήττητη το Πρωτάθλημα Κορασίδων 2007–2008 της Ε.ΚΑ.Σ. Θεσσαλονίκης με προπονητή τον Στάθη Αμυγδαλά. Στον τελικό του Final 4, που πραγματοποιήθηκε στο Kλειστό Γυμναστήριο της Νέας Μηχανιώνας, υποχρέωσε σε ήττα τον Α.Σ. Άρη Θεσσαλονίκης με score 56–39. Παράλληλα, ο Γ.Σ. Ηρακλής Θεσσαλονίκης κέρδισε το δικαίωμα συμμετοχής στην τελική φάση του Πανελλήνιου Πρωταθλήματος Κορασίδων 2007–2008. Η διοργάνωση έλαβε χώρα από τις 8 Ιουλίου 2008 έως τις 12 Ιουλίου 2008 στο Mets της Αθήνας. Οι έτεροι διεκδικητές του τίτλου ήταν ο Δ.Α.Σ. Άνω Λιοσίων (Αττική), ο Ο.Κ.Α. Αρκάδι Ρεθύμνου (Κρήτη), ο Γ.Α.Σ. Απόλλων Πτολεμαΐδας (Δυτική Μακεδονία), η Α.Ε. Εσπερίδες Καλλιθέας (Νότια Αττική) και ο Α.Σ. Ολυμπιάδα Άσσου–Λέχαιου 2004 (Αργολίδα και Κορινθία). Έχοντας συλλέξει 2 νίκες και 3 ήττες οι κορασίδες του Γ.Σ. Ηρακλής Θεσσαλονίκης κατέλαβαν την 4η θέση στην τελική κατάταξη, ενώ η σέντερ της ομάδας, Ράνια Ελευθεριάδου, συμπεριλήφθηκε στην κορυφαία πεντάδα της διοργάνωσης.

Την αγωνιστική περίοδο 2011–2012 ο Γ.Σ. Ηρακλής Θεσσαλονίκης κατέκτησε ξανά το Πρωτάθλημα Κορασίδων 2011–2012 της Ε.ΚΑ.Σ. Θεσσαλονίκης με προπονητή τον Βασίλη Μασλαρινό. Στον τελικό του Final 4 επικράτησε του Α.Σ. Άρη Θεσσαλονίκης με score 65–35. Στη συνέχεια, ο Γ.Σ. Ηρακλής Θεσσαλονίκης κέρδισε το δικαίωμα συμμετοχής στην τελική φάση του Πανελλήνιου Πρωταθλήματος Κορασίδων 2011–2012 που διεξήχθη από τις 18 Απριλίου 2012 έως τις 22 Απριλίου 2012 στον Βόλο. Εκεί διασταυρώθηκαν με την Α.Ε. Εσπερίδες Καλλιθέας (Νότια Αττική), τον Ο.Κ.Α. Αρκάδι Ρεθύμνου (Κρήτη), τον Α.Σ. Αθηναϊκό Βύρωνα (Αττική), το Φ.Σ. Αρίωνα Πτολεμαΐδας (Δυτική Μακεδονία) και τον Π.Α.Σ. Γιάννινα (Βορειοδυτική Ελλάδα). Οι κορασίδες του Γ.Σ. Ηρακλής Θεσσαλονίκης κατέλαβαν την 4η θέση στην τελική βαθμολογία, έχοντας συλλέξει 2 νίκες και 3 ήττες. Η καλαθοσφαιρίστρια της ομάδας, Χριστιάνα Γεροστεργίου, συμπεριλήφθηκε στην κορυφαία πεντάδα της διοργάνωσης.

 Αγωνιστική Πορεία 
   Πρωτάθλημα Θέση         1967–1968 1 Πανελλήνιο Πρωτάθλημα 1 – 2–1 – – Κόλια – – – – – 1968–1969 1 Πανελλήνιο Πρωτάθλημα 2 – 2–1 – – Βούλα Αγαπίου – – – – – 1969–1970 1 Πανελλήνιο Πρωτάθλημα 4 – 0–3 – – Βούλα Αγαπίου – – – – – 1970–1971 1 Πανελλήνιο Πρωτάθλημα 1 – 2–1 – – Βιβή Κουσαή – – – – – 1971–1972 1 Πανελλήνιο Πρωτάθλημα 1 – 3–0 – – Βούλα Αγαπίου – – European Cup for Women's Champion Clubs Προκριματικοί 0–2 1972–1973 1 Πανελλήνιο Πρωτάθλημα 2 – 2–1 – – Υβόννη Σακελλαροπούλου – – European Cup for Women's Champion Clubs Α΄ Φάση 0–2 1973–1974 1 Πανελλήνιο Πρωτάθλημα 2 – 2–1 – – Υβόννη Σακελλαροπούλου – – – – – 1974–1975 1 Πανελλήνιο Πρωτάθλημα 4 – 1–3 – – Υβόννη Σακελλαροπούλου – – – – – 1985–1986 1 Α΄ Εθνική Κατηγορία 7 – 9–9 – – Κατερίνα Πεταχτή – – – – – 1987–1988 1 Α΄ Εθνική Κατηγορία 9 – 11–11 – – Κατερίνα Πεταχτή – – – – – 1989–1990 2 Β΄ Εθνική Κατηγορία ? – ? – – Θωμαή Χασιώτου – – – – – 1990–1991 2 Β΄ Εθνική Κατηγορία ? – ? – – Φωτεινή Ραζάκου – – – – – 1991–1992 2 Β΄ Εθνική Κατηγορία ? – ? – – Σουλτάνα Νικηφόρου – – – – – 1992–1993 2 Β΄ Εθνική Κατηγορία ? – ? – – Νάσια Τόσκα – – – – – 1993–1994 2 Β΄ Εθνική Κατηγορία ? – ? – – Νάσια Τόσκα – – – – – 1994–1995 2 Β΄ Εθνική Κατηγορία 1 – ? – – Νάσια Τόσκα – – – – – 1995–1996 1 Α΄ Εθνική Κατηγορία 7 – 13–13 – – Ανίτα–Λινέτ Σκοτ Προημιτελικοί 2 – – – 1996–1997 1 Α΄ Εθνική Κατηγορία 7 – 12–14 – – Στεφανία Τότσκα Προημιτελικοί 3 – – – 1997–1998 1 Α1 Εθνική Κατηγορία 7 – 10–12 – – Μελίσα–Αν Γκιούριλ Προημιτελικοί 2 – – – 1998–1999 1 Α1 Εθνική Κατηγορία 10 – 6–16 – – Ζωή Κεχαγιά Προημιτελικοί 2 – – – 1999–2000 1 Α1 Εθνική Κατηγορία 9 – 8–12 – – Ζωή Κεχαγιά Α΄ Φάση 1 – – – 2000–2001 1 Α1 Εθνική Κατηγορία 12 – 5–17 – – Αμάντα–Κριστίν Ουέστ 1η – Β΄ Φάσης 1 – – – 2001–2002 2 Α2 Εθνική Κατηγορία 1 – 18–4 – – Ζωή Κεχαγιά 2η – Α΄ Φάσης 2 – – – 2002–2003 1 Α1 Εθνική Κατηγορία 12 – 1–21 – – Νάσια Τόσκα 2η – Β΄ Φάσης 2 – – – 2003–2004 2 Α2 Εθνική Κατηγορία 6 – 12–10 – – Μαρία Ζικυρίδου 1η – Α΄ Φάσης 1 – – – 2004–2005 2 Α2 Εθνική Κατηγορία 3 – 15–5 – – Μαρία Ζικυρίδου 4η – Α΄ Φάσης 4 – – – 2005–2006 2 Α2 Εθνική Κατηγορία 1 – 25–1 – – Τάνια Χαλιβέρα Β΄ Φάση 2 – – – 2006–2007 1 Α1 Εθνική Κατηγορία 11 – 9–17 – – Τάνια Χαλιβέρα Β΄ Φάση 1 – – – 2007–2008 1 Α1 Εθνική Κατηγορία 13 – 3–23 – – Εύα Κατωπόδη Β΄ Φάση 1 – – – 2008–2009 2 Α2 Εθνική Κατηγορία 12 – 4–22 – – Δήμητρα Νέδα Α΄ Φάση 1 – – – 2009–2010 2 Α2 Εθνική Κατηγορία 9 – 11–15 – – ? Β΄ Φάση 2 – – – 2012–2013 2 Α2 Εθνική Κατηγορία 3 Μπαράζ ανόδου 15–7 1–0 – Γεωργία Κανταρά 3η – Α΄ Φάσης 3 – – – 2013–2014 2 Α2 Εθνική Κατηγορία 7 – 13–8 – – Μαρία Παπαβασιλείου 2η – Α΄ Φάσης 2 – – – 2014–2015 2 Α2 Εθνική Κατηγορία 7 – 9–13 – – Μαρία Λογδανίδου 1η – Α΄ Φάσης 1 – – – 2015–2016 2 Α2 Εθνική Κατηγορία 7 – 9–13 – – Μαρία Παπαβασιλείου 3η – Α΄ Φάσης 2 – – – 2016–2017 2 Α2 Εθνική Κατηγορία 2 Μπαράζ ανόδου 20–2 0–1 – Φαίη Κωτούλα Φάση των 16 4 – – – 2017–2018 2 Α2 Εθνική Κατηγορία 1 – 21–1 – – Μαρία Λογδανίδου 2η – Α΄ Φάσης 2 – – – 2018–2019 1 Α1 Εθνική Κατηγορία 11 Play Outs 5–17 – 0–1 Εν Ντι Μπράϊαντ Φάση των 16 1 – – – 2019–2020 2 Α2 Εθνική Κατηγορία – – Διακοπή – – – 2η – Α΄ Φάσης 2 – – – 2020–2021 2 Α2 Εθνική Κατηγορία – – Διακοπή – – – 2η – Α΄ Φάσης 2 – – – 2021–2022 2 Α2 Εθνική Κατηγορία 5 – 9–9 – – ? 1η – Α΄ Φάσης 1 – – –

 Αξιομνημόνευτες Καλαθοσφαιρίστριες 
 Ελληνίδες Καλαθοσφαιρίστριες 
 Εθνικότητα Καλαθοσφαιρίστρια  Ελπίδα Αγαθαγγελίδου  Βούλα Αγαπίου  Γεωργία Αθανασιάδου  Μαριάνθη Αλεξανδρίδου  Σοφία Βασιλειάδου  Έλενα Βλάνη  Χριστιάνα Γεροστεργίου  Αλεξάνδρα Γιαννοπούλου  Ζωή Γιαννουζάκου  Πασχαλίνα Γκιουλέκα  Δανδράκη  Ελιάνα Δανιηλίδου  Αντιγόνη Δεβετζόγλου  Διαμαντάκη  Ράνια Ελευθεριάδου  Σμαράγδα Ζήγρα  Μαρία Ζικυρίδου  Ζωίδου  Ιωάννα Θωμά  Στέλλα Καλτσίδου  Γωγώ Κανταρά  Εύα Κατωπόδη  Ζωή Κεχαγιά  Σμαράγδα Ζήγρα  Π. Κόλια  Βιβή Κουσαή  Φαίη Κωτούλα  Μαρία Λογδανίδου  Κανέλλα Μπιμπίρη  Ανδρονίκη Μυγδαλιά  Δήμητρα Νέδα  Σουλτάνα Νικηφόρου  Νικολαΐδου  Χάιδω Νίκου  Μαρία Παπαβασιλείου  Παπαπαρασκευά  Ελένη Παπαπέτρου  Σταματία Πάσχου  Κατερίνα Πεταχτή  Πουρνάρα  Ουρανία Πρασσά  Φωτεινή Ραζάκου  Υβόννη Σακελλαροπούλου  Κατερίνα Σαμαρά  Σδούγκου   Σδρόλα  Ι. Σιφναίου  Σταυρούλα Σπανίδου  Χρυσάνθη Στεφανίδου  Συμεωνίδου  Νάσια Τόσκα  Στεφανία Τότσκα  Παναγιώτα Τσαμπούρη  Δέσποινα Φραγκιαδάκη  Θωμαή Χασιώτου  Σταματίνα Χριστακοπούλου  Αντωνία Ψαρρά   Τάνια Χαλιβέρα Ξένες Καλαθοσφαιρίστριες 
 Εθνικότητα Καλαθοσφαιρίστρια  Σβέτλα Ζέτσεβα  Ιβάνκα Λαζάροβα  Μαρίνα Βελιμίροβιτς  Άμπιγκεϊλ Γκάρτσεκ  Μελίσσα Γκιούριλ  Στέφανι Γκρέι  Μάργκο Γκρέιαμ  Σονίιρ Κάντις  Κατρίνα Κόλτον  Ζικίρα Λούις  Ρινέλντι Μπετσέντι  Ζακλίν Μπλέικ  Εν Ντι Μπράϊαντ  Τάσα Ουάσινγκτον  Αμάντα Ουέστ  Ανίτα Σκοτ  Ολίμπια Σκοτ  Κίμπερλι Σμιθ  Τίφανι Τζόνσον  Σόνια Τσέις  Ντανιέλ Τσίσμαν  Τζέιμι Χαγκίγια

 Διατελέσαντες Προπονητές 
 Θητεία Εθνικότητα Προπονητής   Αντώνης Θεοχαρόπουλος 6/2003–1/2005  Θανάσης Κυρκούσης 1/2005–12/2006  Θοδωρής Πολυμένης 1/2007–12/2007  Γιάννης Τσιμπής 12/2007–2/2008  Απόστολος Δεμερτζής 3/2008–6/2008  Σάκης Κυρκούσης 6/2008–6/2009  Στάθης Αμυγδαλάς 6/2009–6/2010  Ζωή Γιαννουζάκου 6/2010–12/2010  Νίκος Μεντηλίδης 12/2010–11/2011  Γιώργος Κιτσολέρης –2/2012   Λευτέρης Κουργιαννίδης 3/2012–   Σίμος Συρόπουλος  –12/2012  Βασίλης Μασλαρινός 12/2012–5/2013  Μιχάλης Κασικτσόγλου 6/2013–10/2013  Γιάννης Κούκος 10/2013–11/2013  Τάνια Σταϊκοπούλου 11/2013–11/2014  Σάκης Κυρκούσης 11/2014–1/2015  Κυριάκος Μπαχταλιάς 1/2015–2/2015  Ζαχαρίας Κουρβούλης 3/2015–5/2015  Γιώργος Ατακτίδης 5/2015–10/2015  Θοδωρής Πολυμένης 10/2015–6/2016  Ελένη Καφαντάρη 6/2016–5/2017  Σίμος Συρόπουλος 5/2017–10/2017  Τάσος Τζιότζιος 10/2017–5/2020  Παναγιώτης Λαμπρόπουλος 7/2020–5/2021  Γιώργος Ατακτίδης 7/2021–7/2022  Κώστας Αστεριάδης

 Τρόπαια 
 Γ.Σ. Ηρακλής Θεσσαλονίκης (1926–2022) 
 Ηλικιακή Ομάδα Τύπος Διοργάνωσης Διοργάνωση Τρόπαια Έτος Πηγές Γυναίκες Πανελλήνιες Διοργανώσεις Πανελλήνιο Πρωτάθλημα 4 1967, 1968, 1971, 1972 Εφημερίδα «Ελευθερία», Φύλλο: 6/7/1971, σελίδα: 4 Α2 Εθνική Κατηγορία 3 2002, 2006, 2018  Β΄ Εθνική Κατηγορία 1 1995  Τοπικές Διοργανώσεις Α΄ Κατηγορία Ε.ΚΑ.Σ. Θεσσαλονίκης 2 1987, 2012  Κύπελλο Ε.ΚΑ.Σ. Θεσσαλονίκης 1 2012  Πρωτάθλημα Θεσσαλονίκης 14 1951, 1952, 1955, 1958, 1963, 1964, 1965, 1966, 1967, 1968, 1969, 1970, 1971, 1975 Εφημερίδα «Ελευθερία», Φύλλο: 16/7/1968, σελίδα: 5Εφημερίδα «Ελευθερία», Φύλλο: 26/5/1971, σελίδα: 4 Νεάνιδες Τοπικές Διοργανώσεις Πρωτάθλημα Ε.ΚΑ.Σ. Θεσσαλονίκης 6 1982, 1996, 1997, 2001, 2005, 2014  Κορασίδες Τοπικές Διοργανώσεις Πρωτάθλημα Ε.ΚΑ.Σ. Θεσσαλονίκης 4 1994, 2000, 2008, 2012

 Ν.Γ.Σ. Ηρακλής Θεσσαλονίκης 1908 (2022–Σήμερα) 
 Ηλικιακή Ομάδα Τύπος Διοργάνωσης Διοργάνωση Τρόπαια Έτος Πηγές Γυναίκες Πανελλήνιες Διοργανώσεις Α2 Εθνική Κατηγορία 1 2023  Tournoi Tournoi Α.Π.Σ. Κούπα Κιλκίς 1 2025 

 Παραπομπές 

 Πηγές 



 Δείτε επίσης 
 Ιβανώφειο Κλειστό Γυμναστήριο
 Γυμναστικός Σύλλογος Θεσσαλονίκης «ο Ηρακλής»
 Ηρακλής Θεσσαλονίκης (ποδόσφαιρο ανδρών)
 Ηρακλής Θεσσαλονίκης (καλαθοσφαίριση ανδρών)
 Ηρακλής Θεσσαλονίκης (πετοσφαίριση ανδρών)
 Ηρακλής Θεσσαλονίκης (πετοσφαίριση γυναικών)
 Ηρακλής Θεσσαλονίκης (υδατοσφαίριση)
 Όμιλος Φιλομούσων

 Εξωτερικοί σύνδεσμοι 
 Επίσημοι ιστότοποι 




 Social Media – Επίσημες σελίδες 










 Iraklis Radio (Ραδιοφωνικός Σταθμός), επίσημος λογαριασμός στο Spotify.



Γυναικών
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1926
Κατηγορία:Σωματεία Ε.ΚΑ.Σ.Θ.